open-index/open-wikipedia-markdown huggingface dataset:
Latgallin kieli

**Latgallin kieli** (omakielinen nimi: *latgališu*) on balttilainen kieli, jota puhuvat Latvian itäosissa asuvat latgallit. Lisäksi pieniä kieltä puhuvia yhteisöjä on pakkosiirtojen jäljiltä Siperiassa. Kielen asema on kiistelty, sillä jotkut pitävät sitä omana kielenään ja jotkut vain latvian kielen murteena. Vuonna 2011 kielellä oli 164&nbsp;510 päivittäistä käyttäjää. "Latgalen kieleksi" sanotaan myös muinaisbalttilaista kieltä, joka sulautui myöhemmin latvian kieleen. 

## Historia ja status
Tärkeä osa kielen kehitystä on ollut latgallien katolinen usko. Ensimmäiset latgallin kielellä kirjoitetut kirjat olivat uskonnollista kirjallisuutta 1700-luvulta. Kieli oli kuitenkin pitkään syrjityssä asemassa. Latgallinkielisen kirjallisuuden julkaiseminen oli jopa kiellettyä vuosina 1865–1904. Vuoden 1904 jälkeen alkoi jälleen ilmestyä latgallinkielisiä oppikirjoja. Uusi testamentti käännettiin latgallin kielelle 1933. Neuvostoliiton miehittäessä Latviaa kirjallisuutta ei juuri julkaistu, mutta kieli säilyi puhekielenä. Nykyään kieltä kirjoitetaan latinalaisin aakkosin. 

Nykypäivänä latgallilla ei ole virallista asemaa Latviassa, vaikka sen opetusta kouluissa on vaadittu Latgalen alueella. Kieli on kuitenkin valtion suojelema, mikä vahvistettiin parlamentin päätöksellä viimeksi vuonna 2021, ja sen opiskelu on mahdollista yliopistoissa. Kiinnostus kieltä kohtaan on ollut 2000-luvulla nousussa. Latvian radion 1-kanava julkaisee perjantaisin tunnin kestävää ohjelmaa nimeltä *Latgolys stuņde*. Vuonna 2022 Latvian presidentti Egils Levits sanoi Latgalaiskongressin avajaispuheessaan, että latgallista tulisi tehdä entistä näkyvämpi kieli koko Latviassa.

## Fonologia

### Konsonantit

Lähde:

### Vokaalit

Lähde:

Latgalli on ainoa balttilainen kieli, jossa on vokaalisointu, samanlainen kuin suomen kielessä. Latgallin vokaalisoinnun esimerkkejä:

## Kielinäyte
Eroja latvian ja latgallin kielen välillä:

## Lähteet

* 

### Viitteet
Zvenigorod

**Zvenigorod** () on kaupunki Moskovan alueella Venäjällä. Se sijaitsee Moskvajoen rannalla 46 kilometriä Moskovan kaupungista länteen. Golitsynon asemalta haarautuva sivurata yhdistää sen Moskovan ja Smolenskin väliseen rautatiehen. Asukkaita on 16&nbsp;395 henkeä (vuonna 2010).

Zvenigorod on yksi Moskovan alueen vanhimmista kaupungeista. Juri Dolgorukin arvellaan perustaneen sen vuonna 1152. Ensimmäisen kerran se mainitaan Iivana Kalitan testamentissa vuosina 1328 ja 1339. 1300-luvulla Moskvajoen pohjoisrannan korkealla mäellä sijaitsi ns. *Gorodok*, maavalleilla vahvistettu puinen linnoitus. 1500-luvulle saakka se toimi Moskovan läntisenä vartiopaikkana. Vuosina 1339–1492 kaupunki oli Zvenigorodin lääniruhtinaskunnan keskus. Vuonna 1382 sen hävittivät tataarit. 

Dmitri Donskoin pojan Juri Dmitrovitšin aikana 1300–1400-lukujen vaihteessa rakennetusta linnoituksesta on säilynyt maavalleja ja Neitsyt Marian kuolonuneen nukkumisen katedraali vuodelta 1399. Sen sisällä on jäänteitä freskomaalauksista, joiden tekijänä pidetään Andrei Rubljovia.

Gorodokin itäpuolelle Moskvajoen rannalle muodostui kaksi esikaupunkia. Linnoituksen länsipuolella sijaitsevalle Storoževaja-mäelle perustettiin vuosina 1398–1399 Savvino-Storoževskin luostari, jossa on vuonna 1405 rakennettu Neitsyt Marian syntymän katedraali. Tsaari Aleksei Mihailovitš käytti luostaria maaseutuasuntonaan. Vuosina 1650–1654 luostariin rakennettiin linnoitusmainen muuri torneineen, Pyhän kolminaisuuden kirkko, tsaarin ja tsaarittaren palatsit ym.

Vuodesta 1781 lähtien Zvenigorod oli samannimisen Moskovan lääniin kuuluneen kihlakunnan keskus. Sen taloudellinen merkitys jäi kuitenkin vähäiseksi. Kauniin maisemansa ansiosta kaupungin ympäristöstä tuli 1800-luvulla suosittua huvilaseutua. Zvenigorodissa ja sen lähiseudulla ovat asuneet ja työskennelleet mm. taiteilijat Isaak Levitan, Aleksei Savrasov, Ilja Repin, kirjailijat Nikolai Karamzin, Anton Tšehov, Maksim Gorki, säveltäjät Pjotr Tšaikovski ja Sergei Tanejev.

Zvenigorodissa on käsityöammattien pohjalta syntynyttä pienteollisuutta sekä elintarviketeollisuutta. Kaupunki on suosittu matkailukohde. Savvino-Storoževskin luostarissa toimii historiallis-arkkitehtoninen museo.

## Lähteet
Jamie Lundmark

**Jamie Lundmark** (s. 16. tammikuuta 1981 Edmonton, Alberta) on kanadalainen uransa päättänyt jääkiekkoilija. New York Rangers varasi hänet vuoden . Lundmark on pelannut lukuisissa seuroissa niin NHL:ssä kuin sen ulkopuolellakin: AHL:ssä, Italian Serie A:ssa, Venäjän jääkiekon superliigassa, Ruotsin Elitserienissä ja KHL:ssa. Lundmark pelasi uransa kuusi viimeistä kautta Itävallassa EC KAC:n joukkueessa ja päätti uransa kevääseen 2018.

## Lähteet

*  Viitattu 23.8.2011
*  Viitattu 31.7.2010
*  Viitattu 31.7.2010
Jean-Philippe Caillet

**Jean-Philippe Caillet** (s. 24. kesäkuuta 1977 Boulay-Moselle) on ranskalainen jalkapalloilija, pelipaikaltaan puolustaja. Hän on edustanut mm. luxemburgilaista F91 Dudelangenia. KRC Genkissä hän pelasi varakapteenina kaudella 2006-2007. Ennen Genkiä Caillet on pelannut mm. FC Metzissä ja SM Caenissa. 

## Aiheesta muualla

*Caillet L'Equipen sivuilla
Argzhanit

**Argzhanit** olivat ryhmä intialaistaustaisia muslimikauppiaita jotka toimivat Astrahanissa. He olivat ehkä alun perin lähtöisin Agran kaupungista. Vuonna 1857 heitä oli 107. Tämän jälkeen he sulautuivat vähitellen Astrahanin tataareihin.

## Lähteet
Krystyna Guzik

**Krystyna Guzik** (o.s. *Pałka*, s. 16. elokuuta 1983 Zakopane) on puolalainen ampumahiihtäjä.

## Arvokilpailut
Guzik on osallistunut olympialaisiin kolmesti. Hänen parhaat henkilökohtaiset sijoituksensa ovat normaalimatkoilta; Torinossa 2006 hän oli viides,  Vancouverissa 2010 15:s ja Sotšissa 2014 kymmenes.

Nové Měston MM-kilpailuissa 2013 Guzik sai hopeaa takaa-ajokilpailusta, johon hän lähti pikakilpailun jälkeen seitsemänneltä sijalta. Yhteislähtökilpailussa hän oli seitsemäs. Ennen vuotta 2013 hänen paras sijoituksensa MM-kisoissa oli yhteislähdön 17:s sija Anterselvan MM-kisoissa 2007.

Kontiolahden MM-kilpailuissa 2015 Guzik oli pikakilpailussa viides, takaa-ajossa kahdeksas ja normaalimatkalla 14:s. Oslon MM-kilpailuissa 2016 hän sijoittui normaalimatkalla seitsemänneksi.

## Maailmancup
Ampumahiihdon maailmancupissa Guzikin parhaat sijoitukset ennen Nové Měston MM-hopeaa olivat viidennet sijat Torinon olympialaisissa ja Hochfilzenin pikakilpailussa kaudella 2012–2013.

Kaudella 2013–2014 Guzik oli kolmas Hochfilzenin takaa-ajokilpailussa. Kaudella 2015–2016 Guzik sijoittui toiseksi Canmoren pikakilpailussa ja kolmanneksi Presque Islen pikakilpailussa.

Kokonaiscupissa Guzik on ollut parhaimmillaan kymmenes kaudella 2015–2016.

## Lähteet

## Aiheesta muualla
Hulk (elokuva)

**Hulk** on vuonna 2003 ilmestynyt supersankarielokuva, jonka pääosassa esiintyy Eric Bana ja jonka ohjasi Ang Lee. Muissa rooleissa näyttelevät Jennifer Connelly, Sam Elliott, Nick Nolte ja Josh Lucas. Elokuva perustuu Marvel-kustantamon julkaisemaan Hulk-sarjakuvaan.

## Näyttelijät

## Vastaanotto
Elokuva ei saavuttanut teattereissa odotettuja katsojamääriä ja oli taloudellinen pettymys, vaikka nousikin avausviikon tuotoillaan, 62 miljoonalla dollarilla, kaikkien aikojen 16:nneksi menestyneimmäksi elokuvateatteriavaukseksi. Kriitikoilta elokuva sai vaihtelevan vastaanoton.

*Turun Sanomien* Tapani Maskula arveli Ang Leen lähinnä myyneen elokuvaan nimensä ilman, että olisi valtavasti vaikuttanut sen ilmiasuun kolmen käsikirjoittajan ja neljän tuotantopäällikön rinnalla. Hänestä *Hulk* on ylipitkä ja raskasliikkeinen toimintatömistely, josta puuttuvat sekä keventävä huumori että naseva näkemyksellisyys, jotta se tempaisi katsojat mukaansa.”

## Jatko
Elokuvan ilmestymisen aikoihin sille suunniteltiin jatko-osaa, jonka käsikirjoitusta laati James Schamus. Sitä ei kuitenkaan toteutettu, ja Hulkin elokuvaoikeudet palautuivat Marvelin haltuun 2006. Marvel Studios tuotti Louis Leterrierin ohjaaman *[[The Incredible Hulk]]in* (2008), jonka nimiosaa näytteli Edward Norton. Molemmissa elokuvissa tuottajana toiminut Gale Anne Hurd luonnehti sitä eräänlaiseksi jatko-osan ja uuden aloituksen yhdistelmäksi. 

## Lähteet
Balrog Botkyrka/Södertälje IK

**Balrog Botkyrka/Södertälje Innebandy Klubb** on ruotsalainen salibandyseura Botkyrkanista. Seuran miesten edustusjoukkue pelaa Ruotsin korkeinta sarjatasoa Superliigaa, jossa se pelasi ensimmäisen kerran kaudella 1990–1991. Myös seuran naisten edustusjoukkue pelaa ruotsin korkeimmalla sarjatasolla Superliigaa.

## Saavutukset
; Miehet
* Ruotsin mestaruus: 1993, 1996, 2004
* Hopeaa: 2002
* Pronssia: 2001, 2003
* EuroFloorball Cup mestaruus 1994, 1995, 1997

; Naiset
* Ruotsin mestaruus 2000, 2001, 2002, 2003, 2009
* Hopeaa: 1987, 1994, 2008
* Pronssia: 1997, 2004, 2005, 2006, 2007
* EuroFloorball Cup mestaruus 2001, 2002, 2003

## Aiheesta muualla
* Seuran kotisivut
Boulay-Moselle

**Boulay-Moselle** on kunta Mosellen departementissa Ranskassa. Siellä on arviolta 5&nbsp;578 asukasta (vuonna 2013) ja sen pinta-ala on 19,55 neliökilometriä.   

## Kunnassa syntyneitä

*Julien Boutter, tennispelaaja
*Jean-Philippe Caillet, jalkapalloilija

## Lähteet

## Aiheesta muualla

*Virallinen kotisivu
Marja Luukkonen

**Marja Luukkonen** (s. 12. maaliskuuta 1941 Hämeenlinna) on suomalainen kirjailija. Luukkonen opiskeli yliopistossa suomea, saksaa ja valtiotieteitä ja työskenteli mainonnan suunnittelijana ensin 1962–1968 ja sitten 1973–1995. Välillä hän asui viisi vuotta Keski-Suomessa maalla kirjoittaen toukokuusta 1968 elokuuhun 1973 sunnuntain *Helsingin Sanomiin* ”Punaisen tuvan tarinoita” nimimerkillä Nuori emäntä. Nykyisin Luukkonen asuu Porvoon Emäsalossa.

## Teokset
* 
* *Tähtisumun vangit*, saturomaani, Tammi 1990
* *Suuri vesiretki*, lastenromaani, Tammi 1995
* *Ihmeellinen omenatarha*, Tammi 1997
* *Pikku Noita ja Karipeikko*, Tammi 1998
* *Täyden kuun lapset*, Tammi 1999
* *Elli Vaahtopää*, Tammi 2000
* *Aarnilinnun tytär*, Tammi 2001
* *Kivi joka tahtoi takaisin järveen*, Tammi 2002 (LukuVarkaus-palkinnon voittaja 2003)
* *Varjo ei unohda*, Tammi 2003
* *Kaukaisen saaren varjo*, Tammi 2004
* *Sumumetsän kasvatit*, Tammi, 2005
* *Kivinen kello*, Tammi 2007

## Lähteet

## Kirjallisuutta
* *Kotimaisia lasten- ja nuortenkirjailijoita 3*. Toimittanut Ismo Loivamaa. Helsinki: BTJ Kirjastopalvelu, 2001. 

## Aiheesta muualla
* Maakuntakirjailijat .
* Helsingin kaupunginkirjasto – Sanojen aika .
* Suomen Nuorisokirjailijoiden nettimatrikkeli .
Viktor Pintšuk

**Viktor Myhaylovytš Pintšuk** (, s. 14. joulukuuta 1960) on juutalaistaustainen ukrainalainen suurliikemies ja ukrainalainen oligarkki. Forbes arvioi kevään 2014 miljardöörilistallaan hänen yritysomistustensa arvoksi 3 miljardia dollaria. Hän on ollut Ukrainan toiseksi rikkain Rinat Ah’metovin jälkeen.

Lapsuutensa ja uransa alkuvaiheet Pintšuk vietti Dnepropetrovskissa. Hän valmistui metallurgisesta instituutista 1983, jonka jälkeen hän oli valtion tutkimusinstituutissa kehittämässä putkituotantoa. Tohtoriksi hän väitteli 1987.

Pintšukin yritykset toimivat teräsputkien ja rautatievaunujen pyörien tuotannossa (Interpipe), media- ja pankkialallaa. Joukkoviestintäomistuksia hallitaan holdingyhtiö StarLightMedian välityksellä. Sillä on hallinnassaan kuusi tv-kanavaa, joista suosituimmat ovat ICTV ja STB (maan 3. ja 4. suosituimmat kanavat). Myös suositun tabloid-lehden *[[Fakty i kommentarii]]* omistus liitetään Pintšukiin.

Pintšuk on entisen presidentin Leonid Kutšman vävy. Hän on ollut Ukrainan parlamentin kansanedustaja vuosina 1998–2006. Hän tuki aikanaan Viktor Janukovytšia. Parlamentin jätettyään Pintšuk on keskittynyt hyväntekeväisyyteen, etenkin AIDSin vastaiseen toimintaan. Hän keskitti toimintansa Viktor Pintšuk -säätiön alaisuuteen.

## Lähteet

## Aiheesta muualla
* The World's Billionaires #543 Victor Pinchuk: Net Worth $3.1 Billion (4/2014)  (forbes.com)
* #6 Richest: Viktor Pinchuk, 50 (2010)  (kyivpost.com)
* Viktor Pintšukin säätiö Viktor Pintšukin biografia säätiön sivustolla  (pinchukfund.org)
* Revealed: Tony Blair and the oligarch bankrolling his charity (2/2013)  (telegraph.co.uk)
* Interpipe threatened with loss of Moscow-led Customs Union market  (kyivpost.com)
* Victor Pinchuk, Ukrainian Oligarch Connected To Clintons, Locked In Trade Dispute  (huffingtonpost.com)
* In the wake of turmoil, the role of Ukraine’s oligarchs is under scrutiny (3/2014)   (ft.com)
Tarja Härkönen

**Tarja Hannele Härkönen** (s. 6. marraskuuta 1959 Pielisjärvi) on kirjallisuuden ja elokuvien suomentaja. Härköselle myönnettiin vuoden 2024 Kääntäjäkarhu-runopalkinto João Luís Barreto Guimarãesin runokokoelman *Välimeri* suomennoksesta*.* Palkinnon perusteluissa suomennosta luonnehdittiin seuraavalla tavalla: ”hienostunut soljuvuus säilyy teoksen alusta loppuun saakka. Härkösen huolellisen tyylikäs käännös painottaa kirjan puntaroitua sisältöä ja muotoa. *Välimeren* suomennoksessa toteutuu kääntämisen perimmäinen maksiimi siitä, että alkuteos sisäistetään ja ilmaistaan sama toisella kielellä sen sijaan, että käännettäisiin sisältö suoraan.”

Ylioppilaaksi Härkönen kirjoitti 1978 ja humanististen tieteiden kandidaatiksi hän valmistui 1986. Hän opiskeli Helsingin yliopistossa kirjallisuus- ja teatteritiedettä. 

Härkönen on aiemmin toiminut kirjallisuusarvostelijana ja freelancetoimittajana, mutta on vuodesta 1992 keskittynyt espanjalaisen ja portugalilaisen kirjallisuuden sekä elokuvien suomentamiseen. Hän on kääntänyt muun muassa Antonio Muñoz Molinan, Clarice Lispectorin, Carlos Fuentesin, Mariana Alcoforadon ja Eduardo Mendozan tuotantoa.

## Suomennoksia
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  

## Palkinnot, ehdokkuudet ja tunnustukset
*Kääntäjäkarhu-runopalkinto 2024.
*Mikael Agricola -palkintoehdokkuus 2021.
*Mikael Agricola -palkintoehdokkuus 2018.
*Valtion kolmivuotinen taiteilija-apuraha 2003.

## Lähteet
*Mukkula.org, Lahden kirjailijakokous 

### Viitteet

## Aiheesta muualla
* https://kirjailijavierailut.lukukeskus.fi/kirjailijat/harkonen-tarja/
KAA Gent

**KAA Gent** on belgialainen urheiluseura, jonka kotikaupunki on Gent. Se on keskittynyt pääasiassa jalkapalloon, mutta sillä on myös yleisurheilu- ja maahockeyjaostot. Seura perustettiin vuonna 1864, mikä tekee siitä yhden Belgian vanhimmista urheiluseuroista. Seuran alkuperäinen nimi oli La Gantoise, mutta se vaihdettiin hollanninkieliseen vuonna 1971. Jalkapallojoukkue pelaa Belgian korkeimmalla sarjatasolla Jupiler Pro Leaguessa.

## Meriitit

* Belgian mestaruus (1): 2015
**Hopeaa (2): 1955, 2010
* Belgian 2. divisioona (4): 1913, 1936, 1968, 1980
* Belgian cup (4): 1964, 1984, 2010, 2022
**Hopeaa: 2008

## Entisiä päävalmentajia
*  László Bölöni 2020
*  Jess Thorup 2018–2020
*  Yves Vanderhaeghe 2017–2018
*  Hein Vanhaezebrouck 2014–2017
*  Mircea Rednic 2013–2014
*  Víctor Fernández 2013
*  Francky Dury 2010–2011
*  Michel Preud'homme 2008–2010 
*  Georges Leekens 2004–2007
*  Trond Sollied 1999–2000, 2007–2008, 2011–2012
*  Johan Boskamp 1997–1999
*  Walter Meeuws 1993–1994
*  René Vandereycken 1989–1993

## Aiheesta muualla
*Seuran virallinen sivusto
Yksisilmäinen peiliheijastuskamera

**Yksisilmäinen peiliheijastuskamera** () on kamera, jossa etsin hyödyntää valokuvaukseen käytettävää objektiivia peilin avulla. Kun kamera laukaistaan, nousee peili ylös ja valotus tapahtuu saman objektiivin kautta joko filmille (filmikamerassa) tai CCD- tai CMOS-kennolle (digitaalikamerassa).
Joissain peiliheijastuskameroissa peili on puoliläpäisevä, eikä sitä tarvitse kääntää kameraa laukaistaessa. Ensimmäisenä puoliläpäisevää peiliä käytettiin Canonin Pellix-kamerassa, joka esiteltiin vuonna 1965. Puoliläpäisevän peilin etuihin kuuluu se, että etsin ja nopea vaiheentunnistukseen perustuva automaattitarkennus toimivat myös videokuvauksessa.

Nykyään suosituin yksisilmäinen peiliheijastuskameratyyppi on digitaalinen järjestelmäkamera (), ja järjestelmäkamerat ovat yleensä peiliheijastuskameroita. Näiden rinnalle ovat kuitenkin nousemassa peilittömät järjestelmäkamerat, jotka käyttävät sähköistä etsintä, kuten esimerkiksi Micro Four Thirds -standardin mukaiset kamerat.
Auringon temppeli (kultti)

**Auringon temppeli** oli okkultistinen kultti, joka ihannoi ruusuristiläisten Temppeliherrojen perinnettä ja salatieteellistä viisautta. Vuosina 1994–1995 kultin sisällä tehtiin mittava joukkomurha ja joukkoitsemurha.

Auringon temppeli alkoi muodostua 1970-luvulla ranskalaisen kelloseppä Joseph di Mambron ympärille. Di Mambro esiintyi koulutettuna psykologina, joka auttoi ihmisiä henkiseen kasvuun. Seuraa markkinoitiin kulttuuria, luontoa ja taidetta ihannoivana yhteisönä, ja se tavoitti poliitikkoja, taiteilijoita ja rahamiehiä. Suurin osa ei alkuun tiennyt järjestön salatusta esoteerisesta puolesta, rituaaleista ja luennoista.

Sisäpiirin kesken di Mambro esiintyi kosmisen tietoisuuden välittäjänä. Di Mambrolla oli teosofinen käsitys ihmiskunnan kehitystä ohjaavasta Suuresta Valkoisesta Veljeskunnasta, ja hänen kauttaan sisäpiirillä oli puheyhteys näihin näkymättömiin ruusuristiläisiin. Di Mambdon mukaan Veljeskunta majaili Agartha-nimisessä maanalaisessa valtakunnassa, josta vanhemmat veljet ilmestyivät hänelle punaisilla kankailla ja peileillä koristellussa kellaripyhäkössä.

Auringon temppeli uskoi, että maailma oli tuhoutuva tulessa, ja että heidän oli lähdettävä valo-olentoina Sirius-tähdelle. Lokakuussa 1994 kultin tiloissa Quebecissä surmattiin kolmen kuukauden ikäinen vauva. Muutama päivä sen jälkeen iso joukko kultin jäseniä teki itsemurhan, osa taas surmattiin. Kaikkiaan 53 kuollutta löytyi poltettujen huviloiden raunioista Sveitsissä ja Kanadassa. 23. joulukuuta 1995 tapahtui toinen murharituaali, jonka jäljiltä poliisi löysi syrjäiseltä metsäaukealta Ranskan Alpeilta 16 karrelle palanutta ruumista. Joidenkin kädet oli sidottu ja päähän oli vedetty muovipussi. Joitakin oli huumattu, ja itsemurhasta kieltäytyneitä oli ammuttu. Uhrien joukossa oli myös lapsia.

## Katso myös
* Michel Tabachnik

## Lähteet
*
Riian piiri

**Riian piiri** oli Latvian hallinnollinen alue, joka sijaitsee Riianlahden kaakkois-osassa. Riian ja Jūrmalan kaupungit eivät olleet osa piiriä, vaikka ne rajoittuivatkin sen alueeseen. Riian piirin pinta-ala oli 3,058 km² ja siellä oli 173&nbsp;116 asukasta. Riian piiri oli pinta-alaltaan ja väestömäärältään Latvian suurimpia ja tärkeimpiä. Alueella on Latvian kehittynein liikenneverkosto, johon kuuluu 10 suurta moottoritietä ja kuusi tärkeää rautatietä. 

Alueen maasto on melko tasaista. Alueella on 132 järveä ja alueen läpi virtaa kolme jokea jotka ovat Latvian suurimmat. Koillisosassa on Gaujan kansallispuisto. Latvian piirit lakkautettiin vuonna 2009 Latvian aluehallintouudistuksen yhteydessä.

## Lähteet
Hugleikur Dagsson

**Þórarinn Hugleikur Dagsson** (s. 5. lokakuuta 1977 Akureyri, Islanti) on islantilainen sarjakuvataiteilija ja näytelmäkirjailija. Hänet tunnetaan satiirisista mustaa huumoria viljelevistä sarjakuvistaan.

Hugleikur toimi aluksi elokuvakriitikkona islantilaisella Radió X:llä. Hän valmistui Islannin taideakatemiasta vuonna 2001 ja alkoi kustantaa omia sarjakuviaan vuonna 2002. Hän teki ensimmäisen kustannussopimuksensa 2005. Hän on piirroksien lisäksi tuottanut videoita ja valokuvia, joita on esitelty monissa näyttelyissä.

Hugleikur on myös kirjoittanut kaksi näytelmää, joista ensimmäisestä hän voitti Islannin vuoden näytelmäkirjailijan tittelin.

## Suomennettu tuotanto
* 
* 
* 
* 
* 
* 
* 
* 
* 
* 
* 
* 

## Lähteet

## Aiheesta muualla
* Hugleikurin kotisivu. 
* Atenan kirjailijasivu.
* Matti Komulainen: Mustaa huumoritykitystä. Turun sanomat 10.7.2010.
* Matti Komulainen: Mustaa huumoria pahalla kierteellä. Turun sanomat 18.9.2011.
* Reijo Valta: Klassikot ja kuvitetut klassikot Hugleikurin tapaan. Pois työpöydältä 26.11.2014.
Mariah Milano

**Mariah Milano** (s. 31. joulukuuta 1979 Los Angeles, Kalifornia) on yhdysvaltalainen pornonäyttelijä, jolla on sisilialaisia sukujuuria.

## Ura
Milano aloitti uransa 18-vuotiaana, kun hän sai kiinnostuksensa aikuisviihteestä ystävänsä kautta, joka esitteli Milanolle lehteä, jossa hän oli alastonmallina. Tämä herätti Milanossa kiinnostusta ja halusi myös itse kokeilla kuvauksia. Kuvauksiin hän pääsi yhdeksän päivää myöhemmin täytettyään 18 vuotta. Sittemmin hän on esiintynyt yhteensä 240 pornoelokuvassa. Lisäksi Milano on ollut yli 30 pornolehden sivuilla ja toiminut *[[Penthouse]]n* mallina. Hänen perheensä suhtautui hyvin negatiivisesti Milanon uravalintaan, lukuun ottamatta hänen äitiään. Milano ehti esiintyä kuitenkin aluksi kaksi vuotta, kunnes päätti vetäytyä elokuvien parista vuonna 2000. Sittemmin hän päätyi työskentelemään hetken aikaa Spearmint Rhino strippiklubilla. Milano palasi lopulta takaisin elokuvien pariin vuonna 2004 perustettuaan oman nettisivun.

## Lähteet

## Aiheesta muualla
* 
* 
* Mariahxxx.net
* Mariah Milano 
* iafd.com
Tiedonlouhinta

**Tiedonlouhinta** () tarkoittaa joukkoa menetelmiä, joilla pyritään oleellisen tiedon löytämiseen suurista datajoukoista.

## Sovelluskohteet
Tiedonlouhintaa voidaan soveltaa hyvin laaja-alaisesti, sillä lähtökohdaksi tarvitaan ainoastaan dataa. Tyypillisesti tiedonlouhinnassa käytetty data on esimerkiksi mittauksia teollisuusprosessista, otteita asiakastietokannasta tai vaikkapa web-palvelimen loki-tiedostoja.

## Menetelmät
Määritelmänä tiedonlouhinta ei rajaa käytettäviä menetelmiä. Useimmiten käytettäviä algoritmeja ovat mm. erilaiset klusteroinnit, korrelaatiot, neuroverkot, itseorganisoituvat kartat, jne. Yleisesti ottaen tiedonlouhinnan menestyksellisessä hyödyntämisessä kaikkein oleellisinta on datan ja sen eri suureiden kokonaisvaltainen ymmärtäminen. Myös pelkkä innovatiivinen lähestymistapa esimerkiksi datan visualisoinnissa voi auttaa näkemään tietovaraston hyötyjä täysin uudesta perspektiivistä.
Njuksenitsan piiri

**Njuksenitsan piiri** () on paikallinen itsehallintoalue Vologdan alueella Venäjällä. Vuonna 1924 perustetun piirin pinta-ala on 5&nbsp;200 neliökilometriä ja asukkaita on 12&nbsp;200 henkeä.

## Sijainti ja luonto

Njuksenitsan piiri sijaitsee Vologdan alueen koillisosassa. Idässä se rajoittuu Veliki Ustjugin ja Kitšmengski Gorodokin piireihin, etelässä Totman ja Babuškinin piireihin, lännessä Tarnogski Gorodokin piiriin ja pohjoisessa Arkangelin alueeseen. Seudun läpi virtaa Suhonajoki. Pinta-alasta on yli 80 % on metsää ja 11 % suota. Piirissä on kolme rauhoitusaluetta ja kaksi suojeltua luonnonmuistomerkkiä. 

## Historia

Seudulta on löydetty Vologdan alueen vanhin paleoliittinen asuinpaikka sekä 1100-luvun kurgaanihautoja. 1500-luvun loppupuolella rakennettiin Brusenskin linnake, joka valvoi liikennettä tärkeänä kauppaväylänä toimineella Suhonajoella. 1500–1700-luvulla seudun läpi kulki Suhonan ja Vienanjoen vesitie. Vuonna 1866 avattiin säännöllinen höyrylaivaliikenne.

## Hallinto

Piirin hallinnollinen keskus on Njuksenitsan kylä. Siihen kuuluu 9 maalaiskuntaa: Bobrovskoje, Brusenskoje (keskuspaikka Pustynja), Brusnovolovski Pogost, Gorodištšna, Igmas, Krasavino, Njuksenskoje (Matvejevskaja), Uftjugskoje (Njuksenitsa) ja Vostroje.

Piirin päämies on Vasili Maltsev.

## Liikenne

Piirin kautta kulkee Vologdan ja Veliki Ustjugin välinen maantie.

## Talous

Piirin talous perustuu metsänhankintaan ja maatalouteen. Maatalousyritykset tuottavat maitoa, joka jalostetaan paikallisessa meijerissä. Seudulla toimii myös sen kautta kulkevan kaasujohdon käyttöön ja kunnossapitoon erikoistuneita yrityksiä.

## Kulttuuri

Kulttuurilaitoksia ovat piirin kulttuuritalo ja keskuskirjasto haaraosastoineen, Njuksenitsan musiikkikoulu, kansanperinnekeskus ja kotiseutumuseo. Venäjän ortodoksisen kirkon seurakuntia toimii Berjozovaja Slobodkassa, Bobrovskojessa, Gorodištšnassa ja Njuksenitsassa. Njuksenitsassa ilmestyy piirilehti Novyi den ja yksityinen Ujezdnyje vedomosti.

## Lähteet

## Aiheesta muualla
* Njuksenitsan piiri Vologdan alueen sivustolla
Michael Poulsen

**Michael Poulsen** (s. 1. huhtikuuta 1975) on tanskalainen kitaristi ja laulaja, joka perusti rockyhtyeen Volbeat vuonna 2001. Sitä ennen hän soitti yhtyeessä Dominus.

Poulsen varttui Ringstedssä Tanskassa, joka sijaitsee noin 64 kilometrin päässä Kööpenhaminasta. Hänellä on kaksoissisko ja kaksi vanhempaa sisarta, jotka ovat myös kaksosia. Hänen vanhempansa ovat suuria Elvis Presleyn, Jerry Lee Lewisin, Johnny Cashin ja Chuck Berryn faneja, joilta myös Poulsen itse on ottanut vahvasti vaikutteita omaan lauluääneensä. Teini-ikäisenä Poulsen sai ensikosketuksensa metallimusiikkiin ja yhtyeisiin kuten Metallica, Iron Maiden, Judas Priest, Slayer, Whitesnake, Deep Purple, Iced Earth ja Black Sabbath. Poulsen on myös suomalaisen Amorphis-yhtyeen fani, Amorphiksen jäsenet ovatkin välillä käyneet vierailemassa Volbeatin keikoilla. Poulsen on ollut naimisissa kahdesti ja hänellä on kaksi lasta.

## Aiheesta muualla

* Volbeatin viralliset sivut
* Volbeatin sivut, haettu 16.10.2008 (Arkistoitu sivu 2008) 
* Laajempi elämäkerta, (doc)
Ruotsin Superliiga (miesten salibandy)

**Ruotsin Superliiga** () on Ruotsissa miesten salibandyn korkein sarjataso. Se tunnettiin aikaisemmin nimellä **Elitserien** (), mutta nimi vaihdettiin kaudella 2007–2008. Ruotsin mestaruudesta pelattiin ensimmäisen kerran kaudella 1982–1983. Kaudella 2023–2024 sarjassa pelaa 14 joukkuetta.

## Historia
Superliiga perustettiin vuonna 1995 nimellä Elitserien. Se korvasi silloisen 1-divisioonan Ruotsin salibandyn korkeimpana sarjatasona. Vuosina 1995–1999 liiga oli jaoteltuna kahteen lohkoon, pohjoiseen ja etelään. Kaudesta 1999–2000 lähtien lohkot yhdistettiin yhdeksi maanlaajuiseksi sarjaksi.

Kaudeksi 2007–2008 joukkuemäärä vakiintui 14 joukkueeseen ja samalla nimi vaihdettiin Elitserienistä Superliigaksi.

Mika Kohonen pitää hallussaan Ruotsin Superliigan yhden kauden piste-ennätystä (107 pistettä 27 pelissä).

## Sarjajärjestelmä
Kausi alkaa runkosarjalla, jossa pelataan 26 ottelua: jokainen joukkue pelaa kaikkia muita vastaan kerran kotona ja kerran vieraissa. Runkosarjan jälkeen pelataan pudotuspelit, joihin pääsee runkosarjan 8 parasta joukkuetta. Puolivälierät ja välierät pelataan paras viidestä-menetelmällä, jossa jatkoon päästään kolmella voitolla. Finaalissa pelataan vain yksi ottelu, joka käydään Tukholman Globenilla samaan aikaan naisten Elitserienin finaalin kanssa.

## Superliigan joukkueet 2020–2021

## Ruotsin mestarijoukkueet kautta aikain

## Lähteet

## Aiheesta muualla
* Svenska Superligan
Liepājan piiri

**Liepājan piiri** oli hallinnollinen alue Latviassa Kuurinmaan alueella. Alue on 3 593 km² suuri ja siellä asuu 46 609 henkilöä, väestöntiheys on 12,97 henkilöä/km². Latvian piirit lakkautettiin vuonna 2009 Latvian aluehallintouudistuksen yhteydessä.

## Aiheesta muualla
*viralliset sivut
Dagobert I

**Dagobert I** (605 – 19. tammikuuta 639) oli Austrasian kuningas 623–634 ja koko frankkien valtakunnan kuningas 629–639. Hän oli Klotar II:n vanhin poika.

Dagobert vahvisti asemiaan solmimalla ystävyyssopimuksen Bysantin keisarin Herakleioksen kanssa. Hän taisteli slaaveja vastaan ja lähetti vuonna 631 Espanjaan armeijan tukemaan Svintilaa.

Vuonna 632 Austrasian ylimystö ryhtyi kapinaan major domus Pipin I:n johdolla. Vuonna 634 Dagobert luopui Austrasian hallinnasta ja nimitti kolmivuotiaan poikansa Sigebertin Austrasian kuninkaaksi pitääkseen Austrasian ylimystön tyytyväisenä.

Dagobert siirsi pääkaupungin Pariisiin, jonka keskeisempi sijainti auttoi hallitsemaan koko valtakuntaa tehokkaammin. Dagobertin aikana valtakunta vaurastui ja taiteet kukoistivat, mikä voidaan päätellä aikakauden rikkaista hautalöydöistä ja kirkkojen kultasepäntöistä. Dagobert uudisti frankkien lait, tuki koulutusta ja taiteita sekä perusti Saint-Denisin luostarin.

Dagobert kuoli Saint-Denisin luostarissa, ja hän oli ensimmäinen Ranskan hallitsija, joka haudattiin Saint-Denisin basilikaan.

## Puolisot ja lapset
*Gomatrude
*Nanthilde
**Klodvig II
**Regintruda
* Ragnetrude
**Sigebert III
*Wulfegonde
*Berhilde

## Katso myös
* Luettelo frankkien kuninkaista

## Lähteet

## Aiheesta muualla
Daugavpilsin piiri

**Daugavpilsin piiri** oli hallinnollinen alue Latviassa Latgalen alueella. Alue on 2 525,5 km²:n kokoinen ja siellä asustaa 39 851 henkilöä. Daugavpilsin piirissä ja Daugavpilsin kaupungissa asuu huomattava määrä venäläisiä ja puolalaisia. Alueen suurin kaupunki on kuitenkin Ilūkste, koska Daugavpilsiä ei lasketa piiriin kuuluvaksi. Alueen läpi virtaa Väinäjoki. Latvian piirit lakkautettiin vuonna 2009 Latvian aluehallintouudistuksen yhteydessä.

## Aiheesta muualla
*Viralliset sivut
Ivan Baranka

**Ivan Baranka** (s. 19. toukokuuta 1985 Ilava, Tšekkoslovakia) on slovakialainen jääkiekkopuolustaja. Hän pelasi WHL:ssa seuranaan Everett Silvertips ja AHL:ssa seuranaan Hartford Wolf Pack. New York Rangers varasi hänet vuoden 2003 NHL:n varaustilaisuudessa. Kaudesta 2008–2009 kauteen 2011–2012 Baranka edusti KHL-liigan HK Spartak Moskovaa. Seuraavaksi kaudeksi hän siirtyi saman sarjan Salavat Julajev Ufaan ja kaudeksi 2013–2014 Avangard Omskiin.

## Tilastot

## Lähteet

## Aiheesta muualla
*
Aizkrauklen piiri

**Aizkrauklen piiri** oli hallinnollinen alue Latviassa Vidzemen ja Zemgalen rajalla. Alueella asui 41 546 henkilöä ja sen koko oli 2 566,8 km², asukastiheys oli 16,19/km². Latvian piirit lakkautettiin vuonna 2009 Latvian aluehallintouudistuksen yhteydessä.

## Aizkrauklen piirin kaupungit

* Aizkraukle
* Jaunjelgava
* Pļaviņas

## Aiheesta muualla
* http://www.aizkrauklesrajons.lv  viralliset sivut
Make Believe (Hanna Pakarisen kappale)

”**Make Believe**” on Hanna Pakarisen neljännen albumin *[[Love in a Million Shades]]* kappale, joka julkaistiin albumin ensimmäisenä singlenä.

Kappale sai ensisoittonsa torstaina 16. lokakuuta 2008 klo 18:15 NRJ -radiokanavan *Hitti vai Huti* -äänestyksessä. Digitaalisesti kappale tuli myyntiin 20. lokakuuta 2008.

Kappale poikkeaa tyyliltään Pakarisen kahden edellisen albumin rockimmasta tyylistä ja palaa takaisin ensimmäisen *[[When I Become Me]]* -albumin tyyliseen kevyempään poppiin.

## Kappaleet
# Make Believe

## Listasijoitukset
Henri-Chapelle

**Henri-Chapelle** (, , , ) on kylä Belgian Vallonian alueella Liègen maakunnassa Welkenraedtin kunnassa. 

Gulp-joki virtaa Henri-Chapellen alueella.

Henri-Chapellen nähtävyyksiä ovat muun muassa Baelenin linna, Ruyffin linna ja Pyhän Yrjön kirkko. Kirkko edustaa goottilaista tyyliä, mutta sen tornit ovat romaaniset. Henri-Chapellessa sijaitsee myös sotilashautausmaa, joka on toisessa maailmansodassa kaatuneiden amerikkalaisten sotilaiden hautausmaa.

## Lähteet

## Aiheesta muualla
Randy Quaid

**Randall Rudy ”Randy” Quaid** (s. 1. lokakuuta 1950 Houston, Texas, Yhdysvallat) on yhdysvaltalainen näyttelijä. Hän on ollut Oscar-ehdokkaana sivuosaroolista elokuvassa *[[Saattokeikka]]* (1973). Quaidin muita tunnettuja elokuvia ovat *[[Vallan huipulla]]* (1987), *[[Parents]]* (1989), *[[Brokeback Mountain]]* (2005) ja *[[Elvis – legendan synty]]* (2005). Hän sai tähden Hollywood Walk of Famelle 7. lokakuuta 2003.

## Yksityiselämä
Randy Quaid on  näyttelijä Dennis Quaidin isoveli. Quaid on ollut kaksi kertaa naimisissa, ensin Ella Jollyn kanssa vuosina 1980–1985 ja nykyisin hän elää Evi Quaidin kanssa. Quaidilla on ensimmäisestä avioliitosta yksi lapsi.

## Palkinnot
* Paras näyttelijä Fantafestival 1989
* Golden Globe 1988
* Satellite Award 2005
* Hollywood Walk of Fame 2003

### Ehdokkuudet
* Oscar 1974
* Bafta-palkinto 1975
* Emmy 1984, 1987, 2005
* Screen Actors Guild -palkinto 2005
* Gotham Awards 2005

## Aiheesta muualla
*
Hans Geyr von Schweppenburg

**Hans Freiherr Geyr von Schweppenburg** (3. lokakuuta 1884 Müddersheim, Saksa – 24. elokuuta 1963 Bruchbach, Saksa) oli saksalainen metsä- ja lintutieteilijä.

Geyr von Schweppenburg opiskeli 1904–1912 sekä Bonnin, Berliinin, Mündenin että Eberswalden yliopistoissa. Hän väitteli metsätieteiden tohtoriksi aiheenaan alalajiproblematiikka. Hän toimi professorina Mündenin metsäkorkeakoulussa (*Forstliche Hochschule*), kunnes jäi eläkkeelle 1938 ja palasi kotilinnaansa Eicksiin.

Geyr von Schweppenburg julkaisi useita tärkeitä kirjoituksia metsätaloudesta. Hänen intohimonsa oli kuitenkin lintujen elämän tutkiminen. Täyttäessään 20 vuotta hän oli jo ehtinyt julkaista 15 lintutieteellistä artikkelia ja julkaistujen artikkelien kokonaismäärä oli noin 250. Ensimmäinen ilmestyi 1901 ja viimeinen 1963. Hän tutki erityisesti lintujen muuttoa ja oli alansa arvostetuimpia tutkijoita. Myös lintujen lisääntyminen kiehtoi häntä, ja tutkielmat pikkusiepon (1911) ja vihervarpusen (1930) biologiasta olivat vuosikausia ainoat kelvolliset lähteet näiden kahden lajin lisääntymisestä. Vuonna 1912 hän julkaisi, yhdessä Le Roi'n kanssa, tutkielman Reininlaakson linnustosta, joka oli esikuvana Saksassa myöhemmin julkaistuille paikallislinnustotutkimuksille. Hän laajensi oksennuspallojen tutkimusta ja vuoteen 1906 mennessä oli jo tunnistanut noin 20&nbsp;000 selkärankaista pöllöjen oksennuspalloista.

Vuosina 1907–1908 hän osallistui tutkimusretkiin Huippuvuorille ja Karhusaarelle ja vuonna 1913 Sudaniin. Saman vuoden lopulla hän tutustui tuaregien maahan kamelin selässä, ja 1914 hän ensimmäisenä ornitologina retkeili Ahaggarvuoristossa Etelä-Algeriassa. Jälkimmäisen matkan 3&nbsp;000 kilometrin vaelluksen aikana hän keräsi 217 lintunäytettä, ensimmäiset keskisen Saharan alueelta. Kolme kuukautta matkan jälkeen hän joutui ensimmäiseen maailmansotaan ja menetti molemmat jalkansa Marnen taistelussa. Hän ei masentunut, vaan opetteli kävelemään tekojaloilla kävelykeppien avulla ja jatkoi sekä työtään että lintuharrastustaan.

Geyr von Schweppenburg nimesi joitakin lintujen alalajeja, muun muassa aavikkopääskyn (*Ptyonoprogne obsoleta*) alalajin *spatzi*.

## Lähteet
* Wiley InterScience (muistokirjoitus)
### Viitteet
Tazit

**Tazit** (venäjäksi *Тазы*) ovat etninen ryhmä Venäjän kaukoidässä Primorjen aluepiirissä. Ryhmä sai alkunsa 1880-luvulla udeheitten, nanaitten ja kiinalaisten seka-avioliitoista. Tazit puhuvat venäjää ja tazin kieltä (kiinan murre joillakin udehen ja nanain sanoilla). 1880-luvulla tazin puhujia oli 1050, mutta nykyään vain vanhukset puhuvat kieltä.

Venäjän vuoden 2002 väestönlaskennassa tazien määräksi saatiin 276, joista:

* 276 puhuu venäjää
* 131 oli miehiä (53 kaupunkilaista, 78 maalaista) ja 145 naisia (57 kaupunkilaisia, 88 maalaisia)
* 110 oli kaupunkilaisia (53 miestä, 57 naista) ja 166 maalaista (78 miestä, 88 naista).

## Lähteet
* http://216.239.59.104/search?q=cache:F22ZKuLijFEJ:lingsib.unesco.ru/ru/languages/statistics_ru.xls+%D1%82%D0%B0%D0%B7%D1%8B+%D1%83%D0%B4%D1%8D&hl=el&gl=gr&ct=clnk&cd=10
* http://216.239.59.104/search?q=cache:F22ZKuLijFEJ:lingsib.unesco.ru/ru/languages/statistics_ru.xls+%D1%82%D0%B0%D0%B7%D1%8B+%D1%83%D0%B4%D1%8D&hl=el&gl=gr&ct=clnk&cd=10
* https://web.archive.org/web/20160229073920/http://www.perepis2002.ru/ct/doc/TOM_04_01.xls*
IDance

**iDance** on Positive Gamingin tuleva tanssipeli. Se tulee olemaan nelipaneelinen, kuten *[[Dance Dance Revolution]]* ja *[[In The Groove]]*. Pelistä on jo olemassa 32-pelaajan moninpeli, mutta kolikkopeli- ja kotiversio julkaistaan vuoden 2009 aikana. Pelin julkaisemisesta Euroopan ulkopuolella ei ole vielä tietoa.

## Aiheesta muualla
*iDancen sivusto
*Positive Gamingin sivusto
Meltola

**Meltola** on Imatran 15. kaupunginosa. Meltolassa on päiväkoti. Imatrankoskelle matkaa Meltolasta on n. 2,5 kilometriä. Vuoden 2007 lopussa Meltolassa oli 1 704 asukasta. Aiemmin Meltola on ollut osa Jääsken kuntaa.

## Lähteet

## Aiheesta muualla
*Meltola Imatran kaupungin verkkosivuilla 
*Meltolan kaupunginosayhdistys
Essau Kanyenda

**Essau Boxer Kanyenda** (27. syyskuuta 1982 Dedza, Malawi – 2. joulukuuta 2025 Yhdistynyt kuningaskunta) oli malawilainen jalkapalloilija. Kanyenda aloitti ammattilaisuransa Malawissa ja pelasi sittemmin Etelä-Afrikassa seurassa Jomo Cosmos. Vuodesta 2003 hän pelasi Venäjällä. Venäjällä seuroja olivat muun muassa FK Rostov, FK Lokomotiv Moskova ja FK KAMAZ Naberežnyje Tšelny. Vuonna 2012 hän palasi takaisin Etelä-Afrikkaan ja pelasi seurassa Polokwane City. Vuosina 2017–2018 Kanyenda pelasi malawilaisessa seurassa Mighty Wanderers.

Kanyenda oli mukana myös Malawin jalkapallomaajoukkueessa.

Kanyenda kuoli joulukuussa 2025 ollessaan 43-vuotias. Hän sairasti maksasyöpää.

## Lähteet
Valonarkuus

**Valonarkuus** (fotofobia) on oire, jossa henkilö kokee tavanomaisena pidettävän valaistusvoimakkuuden epämiellyttävänä. Oireet vaihtelevat häikäistymisestä voimakkaaseen kipuun. Valonarkuuden taustalla on usein limakalvo-oireita aiheuttamaton allergia, ja se voi liittyä muun muassa silmän adaptaation häiriöihin, sarveiskalvomuutoksiin, silmän väliaineen muutoksiin, verkkokalvon ja näköhermon tai aivojen verisuonten sairauksiin. Silmä voi olla valonarka tilapäisesti sarveis- tai sidekalvon ärtymyksen vuoksi esimerkiksi liian vähäisen nukkumisen jälkeen.

Valonarkuuden oireita voidaan vähentää käyttämällä tummia silmälaseja ja silmiä suoralta häikäisyltä suojaavaa päähinettä sekä välttämällä katsomista suoraan valonlähteeseen. Valonarkuuden oireita voidaan pienentää myös vähentämällä yleisvalaistusta tai vähentämällä tietokoneen näytön kirkkautta.

## Lähteet
*Simonen, Olli (toim.). 2006. Kodin uusi lääkärikirja. Ranska: Valitut Palat.

### Viitteet
Udehet

**Udehet** (venäjäksi *Удэгейцы*) on kansa, joka elää Primorjen aluepiirissä ja Habarovskin aluepiirissä Venäjällä. He puhuvat venäjää ja omaa kieltään udehea, joka kuuluu tunguusikieliin. Heidän uskontoonsa kuuluu animismia, eläinten palvontaa ja šamanismia. Heidän elinkeinojaan ovat pääosin kalastus, metsästys ja ginsengin poiminta. Venäjän vuoden 2002 väestönlaskennassa udeheitten määräksi saatiin 1&nbsp;657, mikä on hieman enemmän kuin vuoden 1970 lukumäärä 1&nbsp;500.
Michael I. Saaristo

**Michael (Mikko) Ilmari Saaristo** (1. syyskuuta 1938 Viipuri – 27. huhtikuuta 2008 Turku) oli suomalainen biologi.

Mikko Saaristosta tuli ylioppilas Tampereen lyseosta vuonna 1960. Hän opiskeli Turun yliopistossa biologiaa ja valmistui filosofian kandidaatiksi vuonna 1968 ja lisensiaatiksi 1972. Hänen väitöskirjansa vuodelta 1977 käsitteli hämähäkkieläinten fysiologiaa.

Saaristo sai dosentin nimityksen Turun yliopistoon 1979, jossa hän työskenteli lähes koko työuransa. Viime aikoina hän oli museonhoitaja. Eräässä vaiheessa Saaristo toimi Suomen Akatemian tutkimusassistenttina ja uransa alussa Turun lyseon biologian opettajana.

Saaristo tutki hämähäkkejä, erityisesti riippuhämähäkkejä (heimo *Linyphiidae*). Hän julkaisi yli 60 artikkelia hämähäkeistä. Hyönteisistä hän julkaisi yhdeksän artikkelia päivänkorennoista ja viisi artikkelia muurahaisista. Saaristo kuvaili tieteelle uusina noin 70 hämähäkkisukua ja 135 -lajia.

Saaristo kävi tutkimusmatkoilla muun muassa Seychelleillä, Sri Lankassa, Kiinassa ja Kazakstanissa. Hänet kutsuttiin kansainvälisen hämähäkkitutkijain seuran (International Society of Arachnology) kunniajäseneksi.

Mikko Saaristo tarkkaili myös lintuja ja perhosia. Hän oli myös innokas vapaa-ajan kalastaja. Hän oli erinomainen piirtäjä, joka käytti taitoaan kuvittamalla omia ja myös muiden artikkeleita. Saaristo oli naimisissa ja hänellä oli kaksi lasta.

## Kirjoituksia
* *Revision of the Finnish species of the genus Caenis Steph. (Ephemeroptera). Ann. Entomol. Fennici 32. (1966).
* *Revision of the genus Maro O. P.-Cambridge (Araneae, Linyphiidae)*. Ann. Zool. Fennici 8. (1971).
* *Secondary genital organs in the taxonomy of Lepthyphantinae (Araneae, Linyphiidae)*. - Reports, Dept. Zool., Univ. Turku. 6: 1 - 16. (1977).
* *A new subfamily of linyphiid spiders based on a new genus created for the keyserlingi-group of the genus Lepthyphanthes (Aranei: Linyphiidae)*. Arthropoda Selecta 16. (2007).

== Lähteet ==
* Koponen, Seppo 2008: *Michael I. Saaristo (1938-2008)''. Luonnon Tutkija 2/2008.
### Viitteet
Ajan sävel

__NOTOC__
**Ajan sävel** on suomalaislaulaja Maria Lundin kolmas studioalbumi. Se julkaistiin 5. marraskuuta 2008.

Valtteri Tynkkysen tuottama albumi sisältää suomirock-klassikoita svengaavina 60-luvun versioina. Lund versioi muun muassa Nightwishiä, Neljää Ruusua, Apulantaa, Uniklubia ja Kolmatta Naista. Mukana on myös pari uutta Lundin ja Tynkkysen kirjoittamaa kappaletta.

Ensimmäisenä singlenä julkaistiin Timo Rautiainen & Trio Niskalaukaus -hitti "Surupuku".

Albumi debytoi Suomen virallisen listan sijalla 25, ja ylsi parhaimmillaan sijalle 12. Se pysyi listalla yhteensä 23 viikkoa.

## Kappaleet
#
#
#
#
#
#
#
#
#
#
#

## Arvostelut
* Dome.fi: 
* Hifimaailma: *positiivinen*
* Soundi: 
* Turun Sanomat: *suopea*

## Lähteet
* Universal Music Groupin uutisointi aiheesta

### Viitteet
Jori Isomäki

**Jori Isomäki** (s. 29. huhtikuuta 1974) on entinen suomalainen salibandyn pelaaja ja nykyään valmentaja. Isomäki toimii Seinäjoen Peliveljien päävalmentajana ja on myös mukana Suomen salibandymaajoukkueen valmennusryhmässä.

Hän edusti pelaajana seuratasolla viimeksi Blue Foxia. Hänen pelipaikkansa oli puolustaja. Isomäki on pelannut 46 maaottelua tehden kolme maalia ja kuusi syöttöä eli yhteensä yhdeksän tehopistettä. Isomäki on voittanut kolme MM-hopeaa. Salibandyliigassa hän on pelannut Blue Foxissa, Nurmon Jymyssä, OLS:ssa ja SPV:ssä. Kaudella 2011–2012 hän voitti SPV:n joukkueessa Suomen-mestaruuden.

## Lähteet

## Aiheesta muualla
*Blue Fox:in pelaajakortti
*Salibandyliigan pelaajakortti
Siwisit

**Siwisit** ovat berbereihin kuuluva etninen ryhmä Siwan keitaalla Egyptissä. He elävät pääosin Egyptissä ja ovat muslimeja. Heitä on noin 25&nbsp;000 ja he puhuvat siwin kieltä.

## Lähteet
Benchmark International Arena

**Benchmark International Arena** on monitoimiareena Tampassa, Floridassa.

Benchmark International Arena rakennettiin aikaisemmin Thunderdomella pelanneen NHL-joukkue Tampa Bay Lightningin uudeksi kotiareenaksi. Rakennustyöt alkoivat vuonna 1995 ja areena avattiin 20. lokakuuta 1996 Lightningin ja New York Rangersin välisellä jääkiekko-ottelulla. Myös AFL-joukkue Tampa Bay Storm siirtyi pian uudelle areenalle. Jääkiekon ja arena footballin lisäksi sillä on järjestetty myös muun muassa koripallo-, tennis-, showpaini- ja nyrkkeilyotteluita, taitoluistelukilpailuja sekä konsertteja. Areenalle mahtuu noin 20&nbsp;000 katsojaa.

Areenan nimioikeudet myytiin vuonna 2002 Tampa Bayn alueella ilmestyvälle *[[St. Petersburg Times]]* -sanomalehdelle, mitä ennen se tunnettiin nimellä Ice Palace. Vuonna 2012 St. Petersburg Timesin vaihdettua nimeään areenan nimi muutettiin vastaamaan lehden uutta nimeä Tampa Bay Times. Syyskuussa 2014 areena nimettiin Amalie Arenaksi. Elokuussa 2025 Benchmark International osti nimioikeudet areenalle, ja areenan nimeksi tuli Benchmark International Arena.

## Lähteet

## Aiheesta muualla

* Amalie Arenan sivusto
Chris Dudley

**Christen Guilford "Chris" Dudley** (s. 22. helmikuuta 1965) on entinen yhdysvaltalainen koripalloilija. Hän sai NBA-varauksensa 1987 ja pelasi ammattilaisena siitä aina vuoteen 2003. Seuroina olivat Cleveland Cavaliers, New Jersey Nets, Portland Trail Blazers, New York Knicks ja Phoenix Suns.

Dudley sai NBA:n J. Walter Kennedy Citizenship Awardin vuonna 1996.

Dudley syntyi Stamfordissa, Connecticutissa, ja valmistui Yalen yliopistosta. Hänen isoisänsä Guilford Dudley toimi aikoinaan suurlähettiläänä Tanskaan. Hänellä todettiin 16-vuotiaana tyypin 1 diabetes.

## Lähteet
Makoto Kobayashi

**Makoto Kobayashi** (, s. 7. huhtikuuta 1944) on japanilainen fyysikko, joka on tunnettu hiukkasten CP- eli symmetriarikkoa käsittelevistä töistään. Hänen ja Toshihide Maskawan vuonna 1973 julkaistu tutkimus ”CP violation in the renormalizable theory of weak interaction” eli ”CP-rikko heikon vuorovaikutuksen renormalisoituvassa teoriassa” oli vuonna 2007 kolmanneksi viitatuin hiukkasfysiikan alan julkaisu kaikkina aikoina.

Kobayashi palkittiin yhdessä Toshihide Maskawan kanssa Nobelin fysiikanpalkinnolla vuonna 2008. He saivat palkinnon teoriastaan, joka selitti symmetriarikon alkuperän ja ennusti ainakin kolmen eri kvarkkiperheen olemassaolon luonnossa. Samana vuonna palkittiin myös Yōichirō Nambu, joka oli löytänyt spontaanin symmetriarikon mekanismin.

## Lähteet

## Aiheesta muualla
*Kobayashin puhelinhaastettelu Nobelprize.org
Trigrammi

**Trigrammi** (卦 pinyin: guà; Wade-Giles: kua) on perinteisen kiinalaisen kosmologian perusteisiin kuuluva kolmesta viivasta koostuva symboli. Trigrammien avulla luokitellaan erilaisia samaan kategoriaan kuuluvia asioita. Niitä käytetään laajasti kiinalaisten oppien käsitteinä, esimerkkeinä tietyt qigongin muodot, lääketiede, fengshui ja Yijing-ennustaminen.

## Trigrammien muodostaminen

Myyttisen Fuxin sanotaan luoneen trigrammit ja baguan tutkiessaan maata ja taivasta sekä kaikkea olevaista. Tämä on daolaisen yinyang-filosofian perusta: 

無極生有極, 有極是太極,太極生兩儀, 即陰陽;兩儀生四象: 即少陰、太陰、少陽、太陽,四象演八卦，八八六十四卦

wújí shēng yǒují, yŏují shì tàijí
tàijí shēng liǎngyí, jí yīnyáng
liǎngyí shēng sìxiàng : jí shǎoyīn、tàiyīn、shǎoyáng、tàiyáng
sìxiàng yǎn bāguà, bābā liùshísì guà

Äärettömästä tyhjyydestä (*wuji*) syntyi jotain ääretöntä (*youji*); *youji*sta syntyi äärettömyys (*taiji*).
*Taiji*sta syntyi *liangyi* (kaksi vastakohtaa); nimittäin yin ja yang; 
*liangyi*sta syntyi *sixiang* (neljä kuvaa): nimittäin pieni yin [shǎoyīn], äärimmäinen yin (tàiyīn), pieni yang (shǎoyáng), äärimmäinen yang (tàiyáng)
*sixiang*ista kehittyi *bagua* (kahdeksan trigrammia); kahdeksan kahdeksaa on kuusikymmentäneljä heksagrammia.

Trigrammit rakennetaan käyttämällä yhtenäisiä ja katkoviivoja, joita yleensä kutsutaan yin- ja yang-viivoiksi. Rakentaminen aloitetaan alimmasta viivasta, jonka päälle asetetaan vuorollaan yin- ja yang-viivat.  Saadaan neljä kuvaa, joiden päälle vuorostaan lisätään yin- ja yang-viivat.  Näin saadaan trigrammit järjestyksessä, joka tunnetaan xiantian-baguana.

## Trigrammien ominaisuudet

Zhou-dynastian perustajan, kuningas Wenin sanotaan kuvanneen trigrammien suhteita näin:

Maailman alussa oli taivas ja maa.Taivas pariutui maan kanssa; näin syntyi kaikki maailmassa.Taivas on qian-gua ja maa on kun-gua.Loput guat ovat niiden poikia ja tyttäriä.

Kahdeksan trigrammin avulla voidaan luokitella kaikki maailman asiat.

## Aika ja suunta

Kiinalaisen kompassin, luopanin, kehillä trigrammit näytetään kahdessa järjestyksessä: *[[Bagua|xiantian-bagua]]* ja *[[Bagua|houtian-bagua]]*.  Kun trigrammit järjestetään *houtian-baguan* eli *omaksutun järjestyksen* mukaisesti, ne saavat ilmansuunta- ja aikamääreet.  Väli-ilmansuuntien trigrammeja qian, gen, xun ja kun käytetään myös, kun kompassin kehä jaetaan 24 osaan eli "vuoreen".

Houtian-baguan mukaan järjestetyt trigrammit rinnastetaan Luojoen kaavion (Luoshu) numeroihin.

## Aiheesta muualla
*Trigrammien merkityksiä
Shitat

**Shitat** ovat etninen ryhmä Etiopiassa ja Sudanissa. He puhuvat opuuota, nilo-saharalaista kieltä. Kansaan kuuluu useita tuhansia, ja suurin osa heistä ei ole muslimeja, vaikka uskonto onkin alueella yleinen.
Sawit

**Sawit** ovat heimo Länsi-Papuassa, Indonesiassa. Heidät tunnettiin 1950-luvulle asti kannibalismia harjoittavina pääkallonmetsästäjinä.

Tämän jälkeen monet heimon jäsnistä kääntyivät kristinuskoon ja vuonna 1972 heille rakennettiin kristittyjen kohtauspaikaksi maailman suurin pyöreä rakennus. Heidän keskuudessaan elänyt kristitty lähetyssaarnaaja Don Richardson kirjoitti kokemuksestaan kirjan *Peace Child*.
Etelänummen koulu

**Etelänummen koulu** on yläkoulu Pietarsaaren kaupungissa. Koulu on aiemmin toiminut samassa rakennuksessa lukion kanssa, mutta vuoden 2006 syksyllä lukio-opetus siirrettiin Pursisalmen koululle. Yläkoulussa opiskelevat perusopetuksessa olevien lisäksi erityisluokat sekä Oravaisten pakolaiskeskuksessa asuvat oppilaat. Kuudesluokkalaiset ovat opiskelleet Etelänummella syksystä 2018 lähtien. Koulurakennus valmistui vuonna 1957 entisen kuuromykkäinkoulun tontille. Rakennuksessa toimi suomalainen oppikoulu vuoden 1973 peruskoulu-uudistukseen asti.

## Lähteet
* Håkan Andersson, Guy Björklund, Sixten Ekstrand, Kai Hoffman: *Pietarsaaren historia osa V*. Pietarsaaren kaupunki, 2015

### Viitteet

## Aiheesta muualla
* Koulun kotisivut